
INS est proposilum, universam de conscienlia mate- 
riam hac disputatione comprehendere; longum nimirum 
esset, quum varias conscientiae definitiones ac dislinctio- 
nes recensere, tum multiplices agendi regulas, quae inde 
manant, exponere. Placet igitur hanc quaestionem potis- 
simum de conscientiae summa vi alque natura inslituere, 
idque facere ea imprimis ratione, ut praecipuarum sen- 
tentiarum, quae de hac re prolatae sunt, habito respectu 
diligentius inquiramus, quid sit id, quod omnibus animi 
motibus conditionibusque internis, quae vel conscientia 
vocantur vel conscientiae adscribuntur, tanquam principium 
ac fundamentum subjaceat. Ejusmodi disquisitionis insti- 
lutio non prorsus supervacanea videtur esse, quamdiu de 
hac re, quam cum pietate erga Deum Optimum Maximum 
et bonis moribus conjunctissimam esse omnes consentiunt, 
apud philosophos atque theologos multae inveniuntur sen- 
tentiae discrepantes atque inconditae. 
S. 1. 

Ex ipso quidem conscientiae sive gvrerózgecg vo- 
cabulo perspici nequit, quae sit rei, de qua quaeritur, 
propria vis. Etenim conscientia in universum scientia est, 
quae cum aliquo communicaiur, quamquam plerumque is, 
quocum communicatur, nemo alius est, alque is, cui ipsa 
conseientia tribuilur, quamobrem illud vocabulum idem 
valet, quod nostrum ,,Bewussisein.* Attamen loquendi usu 
ipsaque rei significatae natura facium est, ut conscientiae 
significatio jam apud veteres, maxime vero apud nostros, 
eliam arclius circumscriberetur et imprimis ad sensum 
moralem revocaretur. liaque conscientia illud est, quod 


lingua nostra, ex laudatissima sua facultate philosophica, 
1* 

proprio vocabulo „Gewissen“ appellat. Jam vero arcliore 
hoc sive proprio sensu conscientiae vox non tam inter- 
narum actionum afTectionumque moralium notiliam signi- 
ficat, quam potius ipsas illas actiones affeclionesque inter- 
nas nec non principium, quod eis subest. 

Alque conscientiae affectiones aclionesque, quot per 
sensum inlernum percipiuntur, quamvis sint mulliplices, ad 
duas potissimum tanquam primarias referri possunt, qua- 
rum allera, si quid libere conficiendi vel omillendi data 
est occasio, antequam agilur, voluntatem ad honestatis 
partem inflectit, altera, postquam actum est, de re gesta 
facit judicium. Unde conscienlia antecedens justo distin- 
guitur a consequenti. Conscientiae quidem antecedenti 
summa quoque honestatis principia solent adscribi, quibus 
jam nalura scimus, quid justum atque honestum sit, quid 
secus. Cum consequenti vero conscienlia is loquendi usus 
conjunctus est, quo judicii facti et sententiae latae peren- 
nilas exprimitur, ut conscienlia bona vel mala. 

Jam vero haec conscienliae quasi species, quae va- 
riis illis molibus affectionibusque elhicis continetur, quae- 
que cadil in sensum internum, nulli genti quamvis bar- 
barae prorsus ignota esse poterat, licet interdum proprium 
vocabulum, quo res significarelur, deesset; id quod etiam 
in lingua Hebraica usu venit, quae conscientiam vario 
modo circumscribil, sed plerumque S vocabulum (LeB) 
usurpat (ut Job. 27, 6. I. Sam. 24, 6. Il. Sam. 24, 10. 
l. Reg. 2, 44). Nemo lam immanis est homo, cui nullam 
honesti notitiam conscientia conferat, nemo adeo scelera- 
lus, quem nunquam judicio suó inexorabili excruciet. 

Itaque eliam in scriptis velerum conscientia saepis- 
sime inducilur, ejusque motus el status, praeserlim qua- 
tenus sententiis durissimis de hominum maleficiis lalis 
continentur; gravissimo stilo describuntur. Neque antiqui- 
talis viros doctos fugiebat, conscientiam summa quadam 

vi et quasi auctoritate divina homines eliam invilos ad 
honestatis praecepta sequenda compellere eorumque actio- 
nes ex iisdem praeceptis judicare. Quamobrem prae ce- 
teris Cicero illam indolem, quam plerumque conscientiam 
nominamus, saepius religionis vocabulo, quod ad numen 
divinum respicit, significat. (Cf. C.F. Stáudlin, Geschichte 
der Lehre von dem Gewissen. Halle 1824. pag. 16.) 
Neque tamen mirandum est, illos viros, quippe qui in 
universum de rebus divinis minus recte sentirent, ne con- 
scienliae quidem veram naturam radicemque profundissi- 
mam ex ejusdem motibus in sensu interno comparenlibus 
intellexisse. Etenim praeterquam. quod ea omnia, quae 
ad Deum Optimum Maximum et ad vilam aeternam perli- 
nent, non nisi ex doctrina divinitus manifestata probe 
cognoscuntur, illorum temporum viri docti de rebus, quae 
tantum per sensum inlernum percipiuntur, omnino non 
consueverant quaerere, sed vel in rebus externis per- 
serutandis et describendis versabantur, vel in summis idcis 
a rebus naturalibus segregalis sola cogitatione perlustran- 
dis. Unde factum est, ut in scriptis, quae nobis relique- 
runl, non nisi passim et ex data occasione de conscientia 
loquantur, nec vero unquam arle ac ralione ejus de- 
scriptionem suscipiant. Atque eadem potissimum fuit 
causa, cur ne christianae quidem doctrinae addicti scripto- 
res veteres, quamquam libris Novi Foederis ad id magno- 
pere instigabantur, de conscientiae vi ac natura ullas 
disputationes arte ac via instituerunt. 
S. 2. 

Namque eliam Novi Foederis libri saepissime con- 
scientiam commemorant, ejusque actiones alque auclorila- 
tem summopere extollunt, arctissimeque cum bonis mori- 
bus et erga Deum pietate conjungunt. In his quoque 
libris sacris conscientia potissimum ut judicium internum 
deseribitur, quo de factorum et dictorum honestate 


severissime agatur, In hoc tribunali convicti. (Gad tře 
avvetórgewę iAsyyousvor, ut nonnulli codices graeci ad- 
dunt) „scribae et pharisaei unus post unum exibant inci- 
pientes a senioribus,“ quum Salvator nosler illis, qui mu- 
lierem in adulterio deprehensam ad eum adduxerant, di- 
xisset: „Qui sine peccato est vestrum, primus in illam 
lapidem mittat“ (Joan. 8, 8 seqq.). Hoc quidem tribunal 
ne gentibus quidem a vera Dei cognitione alienis deest 
„testimonium reddente illis conscientia ipsorum, et inter 
se invicem cogitationibus accusantibus, aut ctiam defen- 
dentibus* (Rom. 2, 15). Propter hoc maxime judicium 
(duż 15v Guveliónow) homines oportet subditos esse, nec 
solum propter poenas dandas (Rom. 13, 5). Neque vero 
minus ea conscientiae ratio memoratur, quae sententiae 
latae duramentum indicat. Siculi S. Paulus de quibusdam 
falsis doctoribus loquitur, qui conscientiam suam ,,caute- 
riatam* habeant (zsxavzngtacuevot 27v 20(av ovveiðyocy 
— i. Tim. 4, 2), atque Timotheo suo praecipit, ut bonam 
conscientiam servet (1. Tim. 1, 19), nec non confitetur de 
se ipso: „Confidimus, quia bonam conscientiam habemus 
in omnibus bene volentes conversari“ (Hebr. 13, 18). 
Jam vero illud judicium ex lege fil, ea quidem, ut 
par est, quae ab homine cognoscatur. Itaque Judaeus ex 
lege Mosaica judicatur, at homo Graecus ex ea lege, quae 
scripla est in corde ipsius (Rom. 2, 12—15). Inde etiam 
alia quaedam conscientiae notio proficiscitur. Etenim non 
solum illa lex naturalis vel conscientiae tribuitur vel con- 
scientia appellatur, verum eliam omnis firma fides alque 
persuasio, quam aliquis de rebus ad honestatem ac reli- 
gionem pertinentibus in universum habet. Ad intimam 
hanc cujusque de bono ac malo persuasionem ut ad testem 
locupletem apostolus provocat, „ad hanc conscientiam ho- 
minum coram Deo sese commendat, dum veritatem di- 
vinilus patefactam illis communicat (2. Cor. 4, 2). Neque 

fas esse, illam hominum fidem ac persuasionem moralem, 
quamvis aliquando minus recta sit, quam conscientiam 
infirmam vocat, nostra firmiore scientia offendi. ,,Qua- 
propter — ita enim scribit (1. Cor. 8, 13) — si esca 
scandalizat fratrem meum, non manducabo carnem in ae- 
ternum, ne fratrem meum scandalizem.* Itaque S. Paulus 
etiam in sacerdotum concilio suo jure potuit asserere: 
„Ego omni conscientia bona conversatus sum ante Deum 
usque in hodiernum diem* (Act. 23, 1). Quidquid enim 
ante conversionem suam conira christianam religionem 
molitus fuerat, secundum fidem suam alque persuasionem 
in Summi Dei honorem fecerat. Quum igitur conscientia 
religiosam de bono et malo persuasionem contineat, haud 
raro cum ipsa fide conjungitur, quin eiiam commutatur. 
Ergo in epistola prima ad Timotheum scripta (cap.3,8—9) 
commendatur, ut diaconi „mysterium fidei in conscientia 
pūra“ habeant. Eliam antea (cap. 1, 5) haec leguntur: 
„Finis autem praecepli est charitas de corde puro, et con- 
scientia bona, et fide non ficta.“ Ad Romanos vero (cap. 
14, 23) ita scribit apostolus: „Qui autem discernit (scil. 
cibos), si manducaverit, damnatus est: quia non ex fide. 
Omne autem, quod non est fide, peccalum est.* 

Sed Novi Foederis sancti scriplores conscienliae vim 
atque auctoritatem eliam altius super humanam naturam 
extollunt atque ad ipsum Deum eam referunt. Ita Paulus 
apostolus (Rom. 2, 15, 16) conscientiae judicium cum 
illo die confert, quo „judicabit Deus occulta hominum se- 
cundum evangelium. Atque S. Pelrus in epistola prima 
(cap. 3, 21) eam veram salutem esse dicil, quae in „in- 
terrogatione bonae conscientiae in Deum (ec Osov) con- 
sistat.“ Sin idem apostolus scribit (ep. 1. cap. 2, 19): 
„Haec est enim gratia, si propter Dei conscientiam suslinet 
quis tristitias patiens injuste* — ipse Deus sub conscientia 
subintelligitur, vel potius ipsi Deo conscientia attribuitur : 

injuriam nempe esse ferendam propterea quod etiam Deus 
illud sciat. Pari modo conscientia possit accipi, ubi in epistola 
ad Hebraeos data (c. 9, 9 et 14) legimus, hostias et munera 
secundum legem oblata non posse juxta conscientiam 
(xard ovvelóyow) perfectos facere homines, at sangui- 
nem Christi emundaturum -conscientiam nostram ab operi- 
bus mortuis. Haec enim sanguinis. Christi oblatio coram 
conscientia nostra valida est, quia revera coram Deo valet. 

Quibus propositis jam perspicuum est, sacram scriptu- 
ram non solum varias conscientiae actiones atque affectio- 
nes summamque ejus vim et auctoritatem dilucide et 
graviter describere, verum eliam conscientiae proprium 
principium propriamque radicem certe indicare. Ita enim 
de illa loquitur, acsi Deus Optimus Maximus ipse per 
conscientiam homines obliget et judicet; quare conscien- 
lia haud injuria tanquam vox Dei vulgo praedicatur. Jam 
vero conscientiae propriam naturam, Sacra Scriptura indi- 
calam, accuratius persequi, operae atque labori virorum 
doctorum permissum est; sed tamen omnis de natura 
conscientiae disputatio, quae arte suscipitur, ex ipsa 
doctrina Sacrae Scripturae pensanda et judicanda est. 

S. 3. 

Ex variis igilur consientiae definilionibus*) ad hunc 

usque diem illa maxime divulgata est, quae in S. Alphonsi 


*) Quum mon sit in proposito, omnium sententiarum, 
quae de natura conscientiae editae sunt, historiam enar- 
rare, eas tantum sententias hoc loco respicimus, quae in 
mediam rem, ut ajunt, nos videntur posse inducere. Cae- 
terum ante theologiae scholasticae aetatem, ut jam indica— 
vimus, de conscientiae natura minime quaerebatur. solique 
status motusque morales sensu interno obvii commemora- 
bantur. Qui ex veteribus scriptoribus ecclesiasticis longe 
copiosissime de conscientia tractavit, S. Joannes Chrysosto- 
mus prae caeteris sic scribit (Expos. in Ps. 147. Opp. rec. 
Montfaucon, edit. 2. Par. 1836. T. V. p. 586): Tęanzóv 

de Ligorio Theologia Morali (Lib. I. tract. I. cap. 1) ita 
exprimitur: „Est judicium seu dictamen praclicum ratio- 
nis, quo judicamus, quid hic et nunc agendum ut bonum 
aut vitandum ut malum. Dicitur autem conscientia dictamen 
practicum ad differentiam synderesis, quae est cognitio 
speculativa principiorum universalium ad bene vivendum.* 
Quae conscientiae definitio (synderesim nunc quidem 
omittimus) quum, uti verbis cireumscribitur, solam ante- 
cedentem conscientiam comprehendat, aptius in illa forma 
relinetur, in qua apud Hermannum Busembaum S. J. primo 


vóuor odóeył vOv dhkov wz’ tóv uży yàg quoixóv 
śyóodev slyov dzavreg ivpyoUrra, ti uev zakóv, Tti 
Óć oł Totodzov. “Ouoð ydo nuAártcv 0v UVIQWTTOV 
ó Oróc, Todro adr łvćdrze Odczaortńątov dÓcxactov 
zńv èv śxdotą tod ovvetdórog Wigpov. Quod si ejus- 
modi sententiam, sic expressam, Harlessius in libro suo: 
Christliche Ethik (edit. 4. Stuttgart 1849. pag. 24 seqq), 
ubi de natura conscientiae egregie disputat, admodum vi- 
tuperat, quia, veterum placita perverse intellecta. imitans, 
conscientiam tanquam quandam divinam substantiam animo 
humano insitam statuat, ita ut animi humani unitas dis- 
solvatur, quin etiam ipsa illius creata natura subvertatur : 
in hac quidem reprehensione vir doctissimus justum mo- 
dum nobis videlur excessisse. Plane enim internum judi- 
cium conscientiae ab ejus auctore distinguitur hominique 
ita adscribitur, ut ceterae animi vires facultatesque. Quan- 
tum ab hac sententia. ea differt, quae revera humana atque 
divina miscet, uti apud Hegelium philosophum (Phaenome- 
nologie des Geistes. Berlin 1832. p. 492 seqq.) proponitur: 
„Conscientia est immediata certitudo de se ipso, qua ipsa 
scientia vel persona scitur ut substantia.“ Id quod etiam 
sic exprimitur: „Effato conscientiae. continetur, hominem 
scire, se esse substantiam“ (scil. absolutam). Qua defini- 
tione, si jam planis verbis uti volumus, asseritur, hominem 
per conscientiam scire, sibi ipsi inesse substantiam divi- 
nam vel se ipsum esse Deum ideoque summum ipsius re- 
gem alque judicem. Quae sententia nobis atque ipsi sancto 
Chrysostomo prorsus opposita est. 

capite libri celeberrimi „Medulla Theologiae Moralis com- 
paret: ,Conscientia est diclamen rationis seu actus intel- 
lectus, quo judicamus, aliquid hic et nunc agendum vel 
omittendum esse vel fuisse tanquam bonum vel malum, 
idque vel per modum praecepti vel consilii.* 

Duplex igitur agendi regula distinguitur: allera re- 
mola sive materialis, quae ipsa lex divina est; altera 
proxima sive formalis, quae homini insita conscientia est, 
qua lex divina universalis quasi completur et ad singulos 
vitae casus applicatur. Merito itaque conscientia dictamen 
practicum rationis nuncupatur, aique etiam subtilius ratio 
practica specialia officiorum praecepta derivans (specialisi- 
rende practische Vernunft) a quibusdam nominatur. Cf. 
Marlin, Lehrbuch der katholischen Moral. Mainz 1850. 
pag. 80 seqq. 

In promptu quidem est, ejusmodi conscientiae de- 
scriptio quam sit utilis in theologia morali tradenda. Nam- 
que non solum conscientia sic definita recta, erronea, per- 
plexa, scrupulosa, dubia, probabilis justo potest nominari, 
quoniam haec omnia humanae ralioni, cujus est, legem 
divinam percipere eamque ad singulos agendi casus ac- 
commodare, revera attribuenda sunt, sed agnoscendum 
eliam erit, ejusmodi facullatem esse quodam modo pro- 
prium theologiae moralis componendae instrumentum, 
praeserlim quum susceperit, ex lege divina universali 
singula officiorum praecepta ad singulos vitae casus ac- 
commodata deducere, quae quidem scientia sacerdoti, 
quippe qui confilentiium hominum actiones justo judicio 
pensare debeat, admodum necessaria est. 

At quisnam illam animi facullatem, qua vel in theo- 
logia morali officia specialia deducuntur vel in tribunali 
sacro peccata confessa judicantur, ad conscientiam referat? 
Nemo quidem sane; immo vero nobis quidem etiam tum, 
quum aliquid agendum est, actus rationis, quo judicatur, 

quid hic et nunc lex divina jubeat, omnino videlur se- 
gregandus ab ill interna acüone, qua voluntas humana 
legi ad casum specialem jam revocatae superiore quadam 
auclorilate subjicitur. Duae itaque acliones internae in 
unoquoque agendi casu eodemque temporis momento 
concurrunt quidem, sed differunt natura sua diversoque 
fundamento nituntur; altera enim rationi practicae inhae- 
ret, allera conscienliae in quodam sensu arcliore. Quam- 
obrem qui conscientiam dictamen rationis seu actum in- 
tellectus appellant, videntur ii res in diversis principiis 
sitas confundere. Videamus igitur, quoniam illa conscien- 
tiae descriptio a S. Thoma Aquinate originem suam 
ducit talique origini maximam auctoritatis partem debet, 
an forie apud Doctorem Angelicum, theologorum omnium 
facile principem, plura et dilucidiora de nostra re inve- 
niamus. 
S. 4. 

Sanctus Thomas de conscientia dispulat in prima 
parte Summae Theologicae, qu. 79, ubi de ,potentiis in- 
tellectivis,* quibus „potentiae appelitivae* opponuntur, tractat. 
Ex more omnium scholasticorum ab ipsa conscientia syn- 
deresim discernit, de qua loco cilato art. 12 quaestionem 
instituit. Negat synderesim ullam specialem potentiam esse 
sive ratione alliorem sive ipsam ralionem qualis sit natura 
sua, illamque describit ut „specialem habitum naturalem,“ 
ad quem „principia operabilium nobis naturaliter indita“ 
pertineant. His quidem principiis operabilium rationem 
practicam pari modo uti, alque rationem speculalivam ha- 
bitu principiorum speculabilium pariter a natura nobis in- 
ditorum. Quum ralio practica a principiis operabilium ad 
singula invenienda et judicanda procedat, synderesim dici 
insligare ad bonum et murmurare de malo. 

Nec vero minus conscientiam sensu striclioro S. 
Thomas (art. 13) animae potentiam esse negat; esse 

enim actum quendam, nempe actualem applicationem ali- 
cujus nostrae cognitionis seu scientiae ad ea, quae aga- 
mus. Hanc vero actualem applicationem fieri tripliciter: 
„uno modo secundum quod recognoscamus, aliquid nos 
fecisse vel non fecisse (lestificatio); alio modo secundum 
quod judicemus, aliquid esse faciendum vel non facien- 
dum (obligatio); tertio modo secundum quod judicemus, 
quod aliquid quod est factum sit bene factum vel non 
bene factüm (judicatio).^ Omnem autem actum habitu 
aliquo tanquam suo principio contineri; conscientiae aulem 
principium esse synderesim, et „quia consuelum sit, quod 
causae et effectus per invicem nominentur,“ interdum 
ipsam synderesim nominari conscientiam. 

Jam vero conspicuum est, haec S. Thomae descriptio 
quantum differat ab illa vulgari conscientiae definitione, 
quantopereque illam vincat et ingenuilale speculativa et 
psychologica profunditate. Dum omnem ratiocinationem, 
quae principiis praclicis conficitur, intellectui practico ) 
adscribit, ab hoc illum aclum, quem conscientiam nominal, 
omnino segregat. Conscientia quidem ul actus intellecli- 
vus describitur, actibus appelilivis contrarius, sed non ut 
actus intellectus seu rationis. Cujus actus jam non est, 
generalia principia operabilium ad singulos vilae casus 
accommodare, hoc enim totum intellectus practici ratioci- 
nationi tribuendum est, sive haec a nobismet ipsis con- 
ficilur sive ab alio quodam auctore jam confecla in me- 
moria nostra inhaeret — sed polius est, irresistibili quadam 
auctoritate quum rationem ipsam compellere, ut principiis 


*) Qui l. c. art. 11 sic definitur: „Intellectus practicus 
dicitur, qui hoc, quod apprehendit, ordinat ad opus,“ et 
paulo inferius: „Intellectus practicus est motivus non quasi 
erequens motum sed quasi dirigens ad motum.“ Caeterum 
ratio practica potentia animae est, non diversa natura sua 
a. ratione speculativa. Cf. art. 8 & 11. 


operabilium ratiocinetur, tum voluntatem scientia ila com- 
parata obligare. Conscientiae actus nullo modo legem 
conficit, nec generalem nec specialem et ad singulum 
agendi casum accomodatam, sed legem quocunque modo 
cognitam ad voluntatem nostram applicat, atque efficit, ut 
lex tanquam officium a nobis agnoscatur. Minime enim 
S. Thomas conscientiam ita definit, ut sit applicatio legis 
universalis ad casum aliquem specialem, sed ut sit appli- 
catio scientiae ad aclum. Omnis scienlia practica, quae 
eliam polest corrumpi et emendari, humanae rationi ad- 
seribitur; at vero ejusmodi scientiae applicalio ad nostrum 
velle et agere, quae sine ulla haesitatione et cum supe- 
riore quadam auctoritate nos compellit, tribuitur con- 
scienliae. 

Alque hunc conscientiae actum infallibilem atque 
irresislibilem, quem Doctor Angelicus a ralionis praclicae 
fallibili atque incerto actu tam diligenter secernit, ne €o- 
dem principio quidem cum hoc conneelit. Nimirum vir 
ille sagacissimus conscientiam, qualem eam cognoverat el 
qualis in libris sacris describitur, principio tam debili, 
qualis ralio humana natura sua est, tribuere noluit. Itaque 
ipsam synderesim seu habitum illum naturalem primorum 
principiorum operabilium tanquam firmum fundamentum 
eonseientiae subjecit; ejusmodi enim habitus homini in- 
natus, qualis a S. Thoma statuitur, non polest amilli ne- 
que corrumpi minimeque hominis libidini vel licentiae 
subjeclus est. (Cf. Summa Theol. Pars 1. 2. qu. 53. art. 1.) 
Attamen habitus ille, quamvis ejus auctoritas sil gravis- 
sima, estne ejusmodi, ut omnium aclionum et affectionum 
internarum, quae ad conscientiam referuntur, causam suf- 
ficientiem contineat ? 

S. 5. 

Priusquam huic quaestioni responsum adhibeam el 

S. Thomae de conscientia sententiam ponderare- pergam, 

quo haec ipsa melius perspiciatur, e re esse videlur, 
Kantium in medium proferre, quippe qui ex omnibus 
philosophis copiosissime de conscientia scripserit, sum- 
mumque philosophum cum summo theologo comparare. Id 
quod propterea potissimum placet, quia inter Kantii et S. 
Thomae sententias quaedam similitudo intercedit et illius 
„imperalivus categoricus*, qui saepissime cum conscientia 
permutatur, et in quo ut in unico fundamento omnis rea- 
litas et certitudo a Kantio superstruilur, etiam in ore 
vulgi est. 

Kantius igitur, quum jam in libro suo: Religion in- 
nerhalb der Grenzen der blossen Vernunft — de con- 
scientia quaerere instituerat (cf. Staudlin 1. c. pag. 139 
seq.), postea eliam in alia scriptione, cui titulus est: Me- 
taphysische Anfangsgründe der Tugendlehre. Koenigsberg 
1797 — illam doctrinam perfectius aique clarius propo- 
suit. Ita enim (p. 37—38) disserit: „Conscientia est ratio 
practica, quae homini in quoque casu legis exequendae 
officium absolvendi vel condemnandi objicit. Minime igitur 
rem exlra nos positam (Object) tangit, sed tantum ad 
nos sive mentem nostram (Subject) attinet (internum boni 
rectique sensum actu suo afficiens); res igitur in facto 
posita est inevitabilis, non vero ulla obligatio ullumve 
officium.* Paulo inferius Kantius concludit, conscientiam 
erroneam non posse cogitari. „Nam in judicio objectivo 
— sic enim persequitur — num quid officium sil necne, 
interdum quidem potest errari; at in subjeclivo, num 
quid ob judicium illud exercendum cum ratione mea 
practica (quae hic judicans est) contulerim, errare non 
possum.* Proinde statuitur, officio tantum postulari, ut in- 
tellectum nostrum de rebus ad honestatem pertinentibus 
erudiamus; quum vero ad agendum ventum fuerit, con- 
scientiam sponte et necessario judicium suum ferre; 
quare, quod ad ipsam conscientiam attineat, solummodo 

possit esse officium, illam colere illiusque voci attentum 
praebere animum. 

Ex his jam elucet, Kantium quoque, licet conscien- 
liam ralioni practicae tanquam principio adscribat, tamen 
ejus functionem ab illa rationis practicae functione dili- 
gentissime segregare, qua quaeritur, quid officium sit an 
non sit, in quo eliam error potest contingere. Conscien- 
tiam enim illam tantum internam functionem statuit esse, 
qua obstringimur, ut actiones nostras secundum nostram 
boni rectique scientiam dijudicemus. 

Attamen etiam lucidius celeberrimus philosophus in 
eodem libro (pag. 98 seqq.) de conscientia disputat. Dum 
enim ea, quae in mente hominis, cui aliquid agendum 
est, deinceps eveniunt, describit, haec omnia dicit coram 
judicio geri ut coram persona quadam morali (quod forum 
vocetur) legis mandata exsequente. Ejusmodi fori interni 
(in quo cogitationes se invicem accusent aul etiam defen- 
dant) perceptionem esse conscientiam. Postquam deinde 
conscientiae sive judicis interni summam auctoritatem vim- 
que irresistibilem et inevitabilem verbis gravissimis cele- 
bravit, ita pergit: „Haec primitiva indoles intellectualis et 
(quoniam ad officium perlinel) moralis, quae vocatur con- 
scientia, id singulare habet, ut homo, licet suam ipsius 
causam secum ipse agat, lamen ralione sua cogatur, eam 
alia quadam persona jubente agere. Agitur enim coram 
judicio causa; at vero hominem conscientia accusatum ut 
eandem personam cogilari atque judicem, est opinio de 
natura fori minus probabilis; tali enim modo accusator 
semper inferior lite discederet." taque necesse esse, 
homo alium quendam, aique ipsum, factorum suorum ju- 
dicem animo sibi effingat, sive tanquam personam revera 
existentem sive tanquam idealem tantum et sola cogita- 
tione formatam. Atque hune conscientiae judicem tanquam 
occultarum cogitationum scrulatorem  (Herzenskündiger) 

cogitandum esse, quum forum illud in ipso homine con- 
slilutum sil, atque eliam tanquam omnes homines jussu 
suo obstringeniem sive tanquam personam, :cujus prac- 
cepta censenda sint officia omnia. Quum autem ejusmodi 
nalurae (Wesen) omnis potestas tribuenda sit leges jus- 
saque exsequendi, illa vero natura moralis, cujus potestati 
omnia subjecta sunt, Deus nominetur, „conscientiam cogi- 
landam esse ut principium subjectivum rationis de omni- 
bus aclionibus Deo reddendae.* 

Utinam ne Kantius principiorum suorum constantia 
coactus fuisset, praeclarum illud cogitatum rursus quasi 
nebulam et rem plane dubiam dissolvere! Namque omnia, 
quae conscientiae tribuuntur, ralione empirica percipiuntur, 
qua, secundum illum, nulla de objectorum realitate cer- 
titudo comparatur. Quod nisi Kantius statuisset, non in- 
epta sane ratione, Deum esse, demonstrare debuisset, 
summumque numen, ut ajunt, postulare, ut esset aliquis, 
qui alteram summi boni parlem, nempe beatitudinem 
sanctitati, quae prima summi boni pars censetur, congruam 
compararel. (Cf. Kritik der praktischen Vernunft. 6. Aufl. 
Leipzig 1827. p. 181 seqq.) Non modo S. Thomae pro- 
funditatem assecutus fuisset, sed etiam superasset, totam- 
que quaestionem de natura conscientiae penitus absolvis- 
set. Nunc vero philosophus longe relinquitur a theologo, 
cui cerla quidem sunl, quae per sensum internum per- 
cipiuntur. 

S. 6. 

Itaque et Kanlius et S. Thomas, uterque homo acu- 
lissimus, conscientiam diligentissime a ralione praclica 
segregant, quae quidem praecepta officii cognoscit et ad 
singulos casus accommodat. Describunt enim illam. ul 
actum quendam internum, quem quidem S. Thomas ap- 
plicalionem cognitionis ad agendum appellat et Kantius 
judicium internum irresistibile et inevitabile, in quo tamen 

aclu interno. easdem fere functiones agnoscit uterque. Et- 
enim discernunt conscientiam anlecedentem et consequen- 
tem, atque huic potissimum sententiam de hominum factis 
ferendam adscribunt, antecedentem vero conscientiam S. 
Thomas docet homines obligare, at Kantius non nisi 
praemonere (warnen). *iebtbiblloibe! Chor» 

Jam vero quid est, cur philosophus conscientiae 
antecedenti obligandi functionem adimat solamque prae- 
monitionem relinquat? Quod ut faciat nimirum rursum 
placilorum ac principiorum constantia cogitur. Etenim 
illam internam actionem, qua ad legem obligamur, jam 
summo honestatis principio per rationem practicam puram, 
quam vocat, comparato adscribit, ipsumque illud principium 
ideo „imperałivum categoricum* nominat. Supremam hanc 
honestatis legem ratione conceptam, quae quidem, qualis 
inlibro: Kritik der praclischen Vernunft (pag. 45 seqq.) — 
explicatur, lex est mere formalis nullaque specialia offi- 
ciorum praecepla continens, Kantius docet ipsa natura sua 
ac vi voluntatem nostram impellere atque obstringere. Quo 
autem modo possit fieri, ut voluntas humana mera legis 
forma moveatur, ipsi philosopho „res sane mira* videtur, 
quae in tolo cognitionum praclicarum orbe non habeat 
sui similem: attamen rem esse in faclo positam, non 
quidem empiricam, sed conlentam, tanquam unicam, pura 
ralione practica, quae proplerea ut principium legislato- 
rium appareat (sic volo, sic jubeo — L. c. pag. 46). 

Hac igitur ratione philosophus noster functiones illas 
obligandi et judicandi, natura sua conjuncetissimas, distra- 
hit, alteram conscientiae concedens, alleram imperativo 
categorico, ita ut de inconstantia sit reprehendendus, quod 
eliam conscientiae istam „praemonilionem* relinquit. Fa- 
cere non potest, quin et obligationem inlernam et judi- 
cium internum agnoscat, nam manifesto per sensum in- 

perceptionem ad rationem puram refert, et judicii ad ra- 
tionem empiricam. De imperativi categorici objectiva rea- 
litate, ut hac utar locutione, illi quidem firma persuasio 
est, sed conscientia, quippe quae sola ratione empirica 
cognoscatur, quae apud nostrum firma fide caret, etiam 
mera imago potest esse, nullam habens veram realitatem. 

Quanto vero profundius, constantius et vero philo- 
sopho dignius S. Thomas disputat! Si rem obiter tan- 
tum consideres, hic quoque obligationem et judicium, 
quae in universum conscientiae tribuuntur, possit videri 
divellere, quoniam a conscientia. dinstinguit synderesim, 
quae, qualis natura ejus describitur (cf. $. 4), Kantiano 
imperativo categorico videtur admodum similis esse. Sin 
vero diligentius animum altenderis, rem longe aliter se 
habere intellexeris. Namque S. Thomas utramque et obli- 
gandi et judicandi functionem unico aclui interno, quae 
conscientia vocatur, adscribit atque totum hunc conscien- 
liae actum, in duabus ilis (vel etiam tribus, si testimo- 
nium adjicere velis) functionibus consistentem ad synde- 
resim tanquam unicum principium et fontem refert. Itaque 
honestatis fundamentum — obligatio ad legem et judicium 
ex lege — quod a Kantio non solum distrahitur, sed 
eliam partim in dubium vocatur, a S. Thoma tanquam 
unicum confirmatur, itaque aequalis legis et judicii aucto- 
ritas agnoscitur, moraliumque principiorum unitas, quam 
justa scientia postulat, constituitur. 

Quae quum ila sint, jam Kantii sententia relicta ad 
eam quaestionem redire nobis licebit, quae sub finem pa- 
ragraphi quartae de S. Thomae sententia instituta sed 
nondum absoluta est. 

S. 97. 

Estne igitur habitus ille primorum principiorum ope- 
rabilium, quem synderesim S. Thomas appellat, ejusmodi, 
qui omnium internarum actionum et affectionum, quae 

conscientiae tribuuntur, rationem sufficientem possit con- 
tinere? Id quidem jam concessimus, in synderesi, quae 
tanquam habitus naturalis homini innatus proponitur, qui 
nec amilli neque corrumpi possit, conscientiae auctorita- 
tem ut in firmo et intacto fundamento consistere. Attamen 
quum jam Kantio mirum videatur, quomodo possit fieri, 
ut objeclivum honestatis principium voluntatem hominis 
aggrediatur obligetque, nobis etiam magis videtur mirum, 
quomodo possit evenire, ut habitus ille naturalis non so- 
lum ejus inlernae aclionis principium sit, qua voluntas 
humana obligatur, sed eliam caeterarum internarum actio- 
num, quibus datur testimonium, exercetur dictorum facto- 
rumque judicium, bene acta laudantur, male acta damnantur. 

Certe enim primorum principiorum speculabilium ha- 
bitus, qui synderesi similis est eique respondet, ejusmodi 
efficaciam minime manifestat; namque etiam tum, quum 
cogitando illum offenderis cogitationesque illi contrarias 
effinxeris, quielus remanet nec ullo modo vindicat re- 
pugnanliam.  Praelerea illae conscientiae actiones omnes 
nonne tales sunt, quae lucem alicujus intellectus desiderent 
neque possint esse rei cujusdam impersonalis quasi caeci 
et necessarii effectus? Nonne omnino secum pugnat, 
summam honestatis, quae sine libero arbitrio et mente 
sibi conscia (Ichheit) nulla potest esse, referri ad prin- 
cipium quoddam impersonale atque. expers proprii intel- 
lectus et liberi arbitrii? 

Harum sane dubilationum vim atque momentum nemo 
non videbit; quas ut funditus tollamus, jam illius habilus 
naturam originemque paullo accuratius perquiramus. 

Angelicus igilur Doctor, quamquam synderesim ha- 
bitum naturalem appellat, tamen ei vim atque auctoritatem 
tribuit, qua tola natura humana regatur imperioque tenca- 
tur. Itaque hominis quidem habitus naturalis esse videtur, 
quia a natura humana nequit separari atque in omnibus 

hominibus conspicitur; at humanam naturam | excedere 
videtur, quia ut hominis summus dominus alque judex 
severissimus debet agnosci. Quamobrem habitus ille ad 
humanam naturam non potest pertinere tanquam ad prin- 
cipium suum causamque efficientem, sed solummodo tan- 
quam ad receptaculum suum atque fulcrum (Triger); 
ipsum vero synderesis principium objeclivum extra homi- 
nem quaerendum esse videlur atque naturae cuidam per- 
sonali tribuendum, quae summum imperium judiciumque 
absolutum. suo jure in homines exerceat. Ac quis tandem 
ile supremus dominator et judex potest esse, nisi hu- 
manae naturae rerumque omnium auclor atque creator, 
Deus quidem Optimus Maximus, quem eliam Kantius non 
videre non poterat, sed ulpole conceptum sola ratione 
empirica agnoscere nolebat! 

Tale conscientiae principium objeclivum si statuimus, 
ipsiusque Dei vivi commercium cum homine si in con- 
scientia agnoscimus, jam actiones omnes affectionesque 
internae, quas vel conscientiam nominamus vel ei tribui- 
mus vel sallem cum ea conjungimus, in luce clarissima 
conspiciuntur earumque propria nalura atque indoles 
optime intelligitur. Ejusdem praeterea sententiae, de con- 
scientiae summo principio prolatae, veritatem non solum 
indicat memorata jam populi consuetudo, ex qua conscien- 
tia vox Dei nominatur, ipsumque synderesis vocabulum, 
quod conservationem quandam vel quoddam vinculum 
(avvttjgyaw) significat, quoque theologi scholastici, magis 
etiam mystici, tanquam profundissimo quodam verbo et quasi 
inexplicabili utuntur; *) verum etiam Sacrae Scripturae 


*) Ex proposito nostro satis erit, ea hic trans 
scripsisse, quae Venerabilis Joannes Gerson in suis ,Con- 
siderationibus de Mystica Theologia“ proponit. Posiquam 
animae rationalis potentias, ut ipsius utar verbis, in 
cognitivas et afectivas atque has ultimas in appetitum 

loci confirmant, qui supra laudati sunt, totaque ratio, qua 
conscientia ibi tractatur. Sed quid tandem etiam magis 
consentaneum potest esse, quam Deum creatorem iis, quos 
creavit, semper praesentem esse lanquam sanctissimum 
gubernatorem, ne unquam originis suae memoriam abji- 
ciant, immo ul ad agnoscendum Deum tanquam supre- 
mum dominatorem alque judicem perpetuo compellantur! 
S. 8. 

Quum igilur conscientiae supremum principium ipse 
Deus Optimus Maximus sit, qui hac ratione cum his, quos 
creavit, conjunctionem quandam perpeluo servat alque 
summum imperium in eos semper praesens exercet; ab 
omnibus creaturis rationis luce praeditis per sensum in- 
ternum Deus quodam modo percipitur alque agnoscitur. 
In hoc nimirum naturarum ratione utenlium summa con- 
sistit praestantia, quod perpetuum illud creatoris cum crea- 
lis commercium, quae conscientiae radix est, sensu in- 
terno comprehendunt et, quale sit, ratione eliam intelli- 
gunt, hoc est, quod conscientiam sensu subjectivo habent 
alque cum conscientia simul honestatis ac religionis indolem. 

Jam apparel, conscientiam, quantum per eam Deus 
ul summus dominator et judex necessario agnoscilur, non 
solum hominibus, qui lapsu Adami peccatores reddili sunt, 
adscribendam esse, verum eliam, id quod quibusdam viris 
admodum doctis minus placet, ipsi Adamo, antequam di- 
vinum mandalum transgressus fueril, immo etiam angelis, 
sensilicum, voluntatem. et synderesim divisit: hunc omnium 
potentiarum. apicem describit (Consid. 14) ut „vim animae 
appetitivam, quae suscipiat. immediate a Deo naturalem 
quandam inclinationem ad bonum.* Atque hanc synderesim 
slaluit considerandam esse vel. ut inclinationem, vel ut 
actum, vel ut habitum, eamque etiam posse nominari ,ha- 
bitum practicum principiorum, scintillam intelligentiae, por- 
tionem virginalem animae, stimulum naturalem. ad bonum, 
apicem mentis, instinctum indelebilem* etc. 


amicis Deo atque inimicis. Neque tamen potest negari, 
commune conscienliae vinculum et secundum naturarum 
diversitatem et eliam magis secundum diversam earum 
conditionem moralem diversamque ralionem, qua in Deum 
affectae sint, modo admodum diverso ab ipsis comprehen- 
datur atque accipiatur necesse esse. Etenim vinculum il- 
lud naturale (quippe sola creatione conslitutum ideoque 
à vinculo supranaturali per Spiritum Sanctum probe se- 
cernendum) ab homine, qui Deum amet et amore erga 
Deum ductus divina mandata persequatur, non comprehendi- 
tur tanquam vinculum, quo eliam invitus obstringatur atque 
cogatur. At vero si quis Deo obtrectat absolulumque ejus 
dominium in sese denegat, jam invitus et quadam coactione 
compellitur, ut ili omnem honorem concedat, cui soli 
omnis honor debetur. Qui Deum supremum dominum 
suum agnoscit, qui illum amat eique obtemperat, is miram 
quandam beatitudinem ex ipsa conscientia percipit, qui 
vero Deum auctorem vitae suae denegat atque odit, is 
inexorabile conscientiae judicium non effugit. 

Ea vero conscientiae conditio, quae in hominibus 
Adamo peccatore oriundis comparet, omnino nequit intel- 
ligi, nisi praeter Adami peccatum Jesu Christi Salvatoris 
meritum el gralia respiciuntur. Namque in conscientia 
hominis, qualis nunc quidem est, certamen quoddam re- 
peritur inter damnationem et consolationem, inler pecca- 
tum et graliam (quae jam praeveniens Salvatoris gratia 
est); quod quidem cerlamen neque in Adamo ante lapsum, 
neque in angelis bonis neve malis polest cogilari, quod- 
que in ipsis hominibus, quando conscientiae coaclio liber- 
tate caritatis fueril soluta, prorsus desinet. 

Haec potissimum conscientiae humanae condilio causa 
fuit, cur nonnulli viri docti solis hominibus in statu na- 
turae lapsae constitutis conscientiam tribuerunt, quorum 
sententiam Dr. Joan. Henr. Pabstius in libro, qui inscribitur: 

Adam und Christus (Wien 1835. pag. 56 seqq. Cf. etiam 
ejusdem Der Mensch und seine Geschichte. $. 18) diser- 
lissime exposuit. Nulla quasi secundum illos inter creato- 
rem et creaturas naturalis ratio permanet, nullumque com- 
mercium creator cum creaturis ob ipsam creationem ser- 
vat. Omnis inter Deum et hominem ratio sola Spiritus 
Sancli gratia conlinetur: quam postquam primi parentes 
peccato commisso amiserant, ne prorsus a Deo separa- 
rentur, statim Verbum Divinum illius locum occupavit; quo 
facto conscientia constituta est tanquam futurae salvalionis 
promissio atque praeparatio. — 

Neque nos quidem omnem ralionem Verbi Divini 
ad conscientiam tollimus; in illo enim omnium rerum 
creatio vertitur vinculumque naturale continetur, quo Crea- 
tor et creaturae junguntur; nam „omnia per ipsum facta 
sunt, et sine ipso factum est nihil, quod factum est“ (Jo- 
an. 4, 31). Ac praeterea hoc statuimus, in hominum, 
quales nunc sunt, conscientia Salvatoris efficaciam etiam 
singulari quodam modo conspicuam esse, quum peccato- 
res conscientiae voce non solum judicentur et castigen- 
tur (uti angeli mali — Cf. S. Thomae S. T. III. suppl. 
Qu. 97. Art. 2), sed eliam ad poenitentiam et morum 
emendationem instigentur. 

Ipsa igitur conscientia, qua tanquam naturali quo- 
dam vinculo Deo obstricti sumus, movemur, ul suprana- 
turale commercium cum Deo, quod in gralia Spiritus 
Sancli consistit, recuperemus atque „induamus novum ho- 
minem, qui secundum Deum creatus est in justitia et 
sanctitate verilalis^ (Ephes. 4, 24). Neque tamen si su- 
pranaturali Spiritus Sancli propter Jesum Christum Salvato- 
rem nobis donati vinculo cum Deo conjuncti sumus, naturale 
illud prorsus sublatum est, quo jam Creator et creatura 
continentur, sed tantummodo novam quandam formam in- 
duit et superiore graliae vinculo quasi involutum atquc 

absorptum est. Jam „imperalivi categorici* coaclio in 
caritatis libertatem abii; jam homo sanctus non tam con- 
scientia ductus et quia debet mandata divina persequitur, 
sed motus caritate erga Deum Optimum Maximum, aucto- 
rem suum ac suam summam mercedem. 


